แค่คิดต่างก็ฆ่าแล้ว นศ.หนุ่มบังกลาเทศ โดนคนร้ายรุมสังหารโหดกลางถนน
โหดมากกลุ่มคนร้ายในบังกลาเทศ รุมทำร้ายทั้งฟันและยิงนักศึกษาหนุ่มดับสลด บนถนน ใกล้มหาวิทยาลัยในกรุงธากา หลังเขียนบทความวิจารณ์อุดมการณ์กลุ่มอิสลาม ลงในบล็อกส่วนตัวบนโลกออนไลน์ นับเป็นเหยื่อรายล่าสุดที่ต้องสังเวยชีวิต,เมื่อวันที่ 7 เม.ย.59 สื่อต่างประเทศรายงานเกิดเหตุสุดสะเทือนใจ นายนาซิมมุดดิน ซาหมัด นักศึกษาหนุ่มชาวบังกลาเทศ เล่าเรียนศึกษาคณะนิติศาสตร์ วัย 28 ปี ต้องกลายเป็น เหยื่อคนล่าสุด ที่ถูกกลุ่มคนร้ายฆ่าตายอย่างเหี้ยมโหด จากการที่เขาได้เขียนบทความแสดงความเห็นวิพากษ์วิจารณ์อุดมการณ์ของกลุ่มอิสลาม ผ่านทางบล็อกเกอร์ส่วนตัว บนโลกออนไลน์ และก่อนหน้านี้ ได้มีนักเคลื่อนไหวที่วิจารณ์ศาสนาอิสลามถูกฆ่าตายไปแล้วหลายคน,จากการเปิดเผยของรองผู้บัญชาการตำรวจในกรุงธากา เมืองหลวงบังกลาเทศ ระบุว่า นายนาซิมมุดดิน ซาหมัด ได้ถูกกลุ่มคนร้ายที่คาดว่ามากันอย่างน้อย 4 คนรุมทำร้าย โดยใช้มีดสปาต้าฟันเข้าที่ศีรษะของเขา เมื่อคืนวันพุธที่ 6 เม.ย. และเมื่อนายซาหมัดล้มลง หนึ่งในแก๊งคนร้ายได้ใช้ปืนสั้นจ่อยิงเขาในระยะใกล้ จนทำให้เขาเสียชีวิตในที่เกิดเหตุทันที โดยหลังเกิดเหตุร้าย ยังไม่มีกลุ่มใดออกมาอ้างความรับผิดชอบ ขณะที่ตำรวจก็ยังไม่สามารถระบุตัวผู้ต้องสงสัยเป็นกลุ่มคนร้ายได้,ด้าน นสพ.ธากา ทริบูน สื่อท้องถิ่นในบังกลาเทศ รายงานวา แก๊งคนร้ายได้ตะโกนเสียงดังว่า พระเจ้าคือผู้ยิ่งใหญ่ที่สุด ก่อนจะเข้าทำร้ายนายซาหมัดอย่างเหี้ยมโหด บนถนนสายหนึ่งที่มีการจราจรหนาแน่น ใกล้มหาวิทยาลัยชากันนาธ ที่นายซาหมัดศึกษาอยู่ในคณะนิติศาสตร์ โดยตำรวจเผยว่า นายซาหมัดเพิ่งเข้ามาพำนักอยู่ในกรุงธากาได้แค่เพียงสองเดือน เพราะก่อนหน้านี้เขาอยู่ในเมืองสิเลฏ และคนในครอบครัวเขาส่วนใหญ่อาศัยอยู่ที่กรุงลอนดอน,ทั้งนี้ เมื่อปี 2558 กลุ่มมุสลิมหัวรุนแรงติดอาวุธในบังกลาเทศ ตกเป็นผู้ต้องสงสัยก่อฆาตกรรม ด้วยการใช้มีดเล่มใหญ่ฟัน บล็อกเกอร์และนักเคลื่อนไหวที่ไม่เชื่อว่าพระเจ้าไม่มีอยู่จริง เสียชีวิตอย่างน้อย 4 ราย ในบังกลาเทศ ซึ่งเป็นประเทศที่ประชาชนส่วนใหญ่ เป็นชาวมุสลิม 
โหดมากกลุ่มคนร้ายในบังกลาเทศ รุมทำร้ายทั้งฟันและยิงนักศึกษาหนุ่มดับสลด บนถนนในกรุงธากา หลังเขียนบทความวิจารณ์อุดมการณ์กลุ่มอิสลามลงในบล็อกส่วนตัวบนโลกออนไลน์ นับเป็นเหยื่อล่าสุดที่ต้องสังเวยชีวิต 
นาซิมมุดดิน ซาหมัด,นักศึกษาบังกลาเทศ,ฆ่านักศึกษาบังกลาเทศ,วิจารณ์กลุ่มเคลื่อนไหวอิสลาม,บล็อกเกอร์,โลกออนไลน์,วิจารณ์บนโลกออนไลน์,ฆ่าโหดนักศึกษาบังกลาเทศ,ข่าว,ไทยรัฐออนไลน์,ข่าวต่างประเทศ